Source: http://docplayer.hu/974337-Az-egyesulesi-torveny-valamint-a-kozhasznuva-valas-kerdesei.html
Timestamp: 2018-02-24 20:45:10+00:00

Document:
Az egyesülési törvény, valamint a közhasznúvá válás kérdései - PDF
Az egyesülési törvény, valamint a közhasznúvá válás kérdései
Download "Az egyesülési törvény, valamint a közhasznúvá válás kérdései"
1 1 Az egyesülési törvény, valamint a közhasznúvá válás kérdései Az embereknek szükségük van a segítségedre, de ha segítesz, támadás érhet, mégis segíts! A legjobbat add a világnak, amid csak van, s ha verést kapsz cserébe, mégis a legjobbat add a világnak, amid csak van! Az idézett mondat Teréz Anyától, az önkéntesség ikonikus alakjától származik. De mit is értünk önkéntesség alatt? Az önkéntesség olyan tevékenység, amelyet a személy szabad akaratából, egyéni választása és motivációja alapján, a pénzügyi haszonszerzés szándéka nélkül végez más személy, személyek vagy a közösség javát szolgálva - fekteti le a Nemzeti Önkéntes Stratégia preambuluma. Az önkéntesség a közösségi gondolkodás, a társadalmi szolidaritás s ezen belül a karitatív tevékenység az emberiség fejlődésének alapértékei közé tartozik. A XXI. században, rohanó világunkban, nélkülözhetetlen és felbecsülhetetlen az önkéntesek tevékenysége, tettereje, ennek megfelelően az önkéntes tűzoltó egyesületek léte. Ugyanakkor az önkéntesség hatékonyságának biztosítására elengedhetetlen a stabil jogszabályi háttér. Az önkéntes tűzoltó egyesületek működésének jogalapja január 01-től az egyesülési jogról, a közhasznú jogállásról, valamint a civil szervezetek működéséről és támogatásáról szóló CLXXV. törvény. A törvény megalkotásának célja egy olyan átfogó szabályozás megteremtése volt, amely a lehető legteljesebben biztosítja mind a szervezett, mind a közösségi jellegű egyesülési szervezetek megalakulásának, az azokhoz való csatlakozásának, valamint működésének szabadságát. Emellett egy olyan keretjellegű jogi normát alkottak, amellyel biztosítani kívánták a civilszektor további erősödését. E rendkívül fontos alapjog érvényesítése érdekében a törvény számtalan változást eszközölt, amely szerint: az egyesülési jog szélesebben gyakorolható, lehetőség nyílt a nem működő, illetve megszűnt civil szervezetek törlésére, új gyűjtőfogalomként bevezette a civil szervezet fogalmát, átfogó szabályozást nyújt a szervezetek megszűnésére, a gazdálkodásra, valamint a nyilvántartásba vételre. A törvény a közhasznúság tekintetében is jelentős tételeket fektetett le. Központi célként tűzte ki, hogy a közhasznú tényleg közhasznú legyen, ezért: átalakította a szervezeti kört, megszüntette a többfokozatú minősítési rendszert /ok: a kétfokozatú rendszer nem váltotta be a reményeket/, ténylegesen tevékenység alapúvá vált a minősítés, illetve a közhasznú jogállás megszerzéséhez szükséges feltételeket rögzítette.
2 2 A törvény a civil szervezetek támogatására Civil Információs Centrumokat hozott létre, a költségvetési forrásokat a Nemzeti Együttműködési Alap biztosítja. A törvény hatálya az alapítványokra, egyesületekre, közhasznú szervezetekre és az egyesülési jog alapján létrejött egyéb szervezetekre terjed ki. De melyek is a civil szervezetek? Civil szervezet a jogszabály meghatározása szerint: a civil társaság, a Magyarországon nyilvántartásba vett egyesület (a párt kivételével), és az alapítvány. Az egyesület az egyesülési jog alapján létrejött szervezet, de nem minősül egyesületnek a természetes személyeknek az egyesülési jog alapján létrehozott olyan közössége, amelynek működése nem rendszeres, vagy nincs nyilvántartott tagsága vagy az egyesületre vonatkozó rendelkezésekben meghatározott szervezete. A civil szervezetnek vannak különös formái, ezek a szövetség, párt, szakszervezet, továbbá a külön törvény hatálya alá tartozó tevékenységet végző egyesületek. Az egyesület szövetségnek minősül, ha tagjai között legalább két jogi személy vagy jogi személyiséggel nem rendelkező szervezet van. A civil szervezetek működésének alapja az egyesülési jog, a mindenkit megillető alapjog, amelynek gyakorlása keretében a természetes személyek, jogi személyek, valamint ezek jogi személyiséggel nem rendelkező szervei szervezeteket hozhatnak létre, a jog gyakorlása azonban nem lehet korlátlan! A korlátok a következők: nem sértheti Alaptörvény C) cikk (2) bekezdését, nem valósíthat meg bűncselekményt vagy erre való felhívást, nem járhat mások jogainak sérelmével. Az egyesület a nyilvántartásba vétellel jön létre, jogi személynek minősül, a megszűnt egyesület vagyona a Nemzeti Együttműködési Alapba kerül, felhasználásának módját a Civil Információs Portálon nyilvánosságra kell hozni. Törvényben meghatározott eltérésekkel alkalmazni kell rá a csőd-, felszámolási és végelszámolási eljárásra vonatkozó szabályokat. Működésének törvényességére felügyeleti rendszer alakult ki, amely azonban az egyesülés szabadságát igyekszik tiszteletben tartani. Az ügyészség gyakorolja a törvényességi ellenőrzést, ugyanakkor nem vizsgálhatja a működés racionalitását, a bíróság a legkisebb beavatkozás elvé -t követve elsődlegesen megsemmisíti az egyesület törvénysértő határozatát és csak akkor oszlathatja fel, ha működése jogszabályba ütközik.
3 3 A civil szervezetek működésének szakmai támogatása, fenntarthatóságuk erősítése, valamint a támogatások szabályszerű felhasználásának elősegítése érdekében Civil Információs Centrumot hoz létre, illetve Civil Információs Portál nevű honlap üzemeltetésére kerül sor, amely a nyilvános, közérdekből nyilvános információk gyűjtésére, rendszerezésére, közzétételére, illetve a kérelemre történő adatszolgáltatásra szolgál. A civil szervezet vagyonával önállóan gazdálkodik, elsődlegesen gazdasági-vállalkozási tevékenység folytatására nem alapítható. Tartozásaiért csak saját vagyonával felel, gazdasági tevékenysége csak célhoz kötötten valósulhat meg. A törvény tételesen felsorolja mi minősül bevételnek, kiadásnak, hogyan gyűjthet adományokat, melyek a könyvvezetés és beszámoltatás szabályai /közhasznú szervezetnél pl. kettős könyvvitelt kell vezetni!/. Az egységes jogértelmezés és jogalkalmazás érdekében a törvény meghatározza a közhasznú tevékenység fogalmát, valamint a közhasznú jogállás megszerzéséhez szükséges feltételeket. A közhasznú tevékenység a létesítő okiratban megjelölt közfeladat teljesítését közvetlenül vagy közvetve szolgálja, ezzel hozzájárulva a társadalom és az egyén közös szükségleteinek kielégítéséhez. A közhasznú jogállás meghatározásával cél az, hogy a civil szervetek közhasznú tevékenységüket rendezetten végezzék A létesítő okiratban szereplő közfeladat jogszabályban meghatározott állami vagy önkormányzati feladat, az arra kötelezettek közérdekből, haszonszerzési cél nélkül, jogszabályban meghatározott feltételeknek megfelelve, jogszabályban meghatározott szerv vagy személy irányítása vagy felügyelete mellett végeznek. A közhasznú jogállás megszerzésének feltételei vannak, amelyeket a jogszabály tételesen lefektet. Ilyen például, hogy a társadalom és az egyén közös szükségletének kielégítéséhez szükséges megfelelő erőforrással rendelkezzen /éves bevétel:1m Ft. felett, két évi adózott eredménye nem lehet negatív, személyi kiadásai összes ráfordítás ¼-ét eléri/ és megfelelő társadalmi támogatottsága kimutatható legyen. Közhasznú jogállást a nyilvántartásra illetékes szerv állapítja meg és jegyzi be a nyilvántartásba. Közhasznú szervezet működésével kapcsolatosan különös szabályok is élnek, a jogszabály pl. rendkívül szigorú összeférhetetlenségi szabályokat állapít meg. Gazdálkodása tekintetében az eredményét nem oszthatja fel, azt a közhasznú tevékenységre kell fordítania, cél szerinti juttatását pályázathoz kötheti, váltót, értékpapírt nem bocsáthat ki, a közhasznú tevékenységét veszélyeztető mértékű hitelt nem vehet fel A közhasznú szervezet ellenőrzésére több hatóság jogosult: adóellenőrzését a NAV, állami támogatás felhasználását az ÁSZ, törvényességi ellenőrzését az ügyészség végzi. Az ügyészség indítványozhatja a megszüntetést, melyet a bíróság hajt végre. Megszüntetés esetén köztartozásait a közhasznú szervezet köteles rendezni, szerződésből eredő kötelezettségeit pedig időarányosan teljesíteni.
4 4 Civil szervezetek állami támogatásának szabályai A törvénnyel létrehozott Nemzeti Együttműködési Alap a 2012-es költségvetési évtől kezdődően a bejegyzett civil szervezetek számára működésük, szakmai programjuk megvalósításához, valamint a szomszédos, európai uniós tagállamok civil szervezeteivel folytatott együttműködés, illetve a Kárpát-medencében kifejtett civil társadalmi aktivitás támogatására költségvetési forrást biztosít. A költségvetési támogatás forrását a fent említett Nemzeti Együttműködési Alap biztosítja, ugyanakkor a civil szervezetek támogatásáról törvény eltérően is rendelkezhet. A miniszter a kincstár által a támogatási programok és támogatások szakmai összehangolására, az azonos feladatok párhuzamos finanszírozásának kiszűrése érdekében szakmai monitoring rendszert működtet, amely tartalmazza a pályázati kiírások, támogatási döntések és támogatások alapvető adatait. A monitoring rendszerben az adatok rögzítéséhez a miniszter előzetes jóváhagyása szükséges. A miniszter a megküldött iratokat megvizsgálja és 15 napon belül elektronikus úton jelez vissza: azt tudomásul veszi, vagy indokolási kötelezettség mellett a jóváhagyás megtagadásáról dönt, majd a kincstár az általa működtetett monitoring rendszerben történő rögzítéssel egy időben küldi meg az adatokat a miniszter számára a Civil Információs Portálon történő közzététel céljából. A fent leírt szabályozás rendelkezéseit ugyanakkor nem kell alkalmazni az államháztartás alrendszereiből folyósított pénzeszköz esetén, ha: a) az állam vagy valamely közigazgatási szerv jogszabályban meghatározott feladat, vagy a feladat egy részének ellátását célozza, b) annak nyújtása normatív alapon, vagy az adózó rendelkezése szerint történt, c) az Európai Unió strukturális alapjaiból, a Kohéziós Alapból részben vagy egészben támogatott tevékenység. A Nemzeti Együttműködési Alap létrehozatalának a fent említetteken kívül kettős célja volt: egy átlátható támogatási rendszer kiépítése, valamint a kevesebb adminisztráció biztosítása. Olyan központi költségvetési előirányzat született, ahol a rendelkezési jogot a megjelölt miniszter gyakorolja. A jogszabály tételesen felsorolja a célokat, amelyre kifizetés teljesíthető /pl.: működés-támogatás, tudományos kutatás, kiadványok, pályázati önrészek, adományok után stb./. Az Alap támogatásokat oszt és bevétellel rendelkezik, ilyen bevétel pl.: jogutód nélkül megszűnt civil szervezetek vagyona. Az Alap kedvezményezettjei támogatást kaphatnak vagy pályázhatnak Támogatást kaphat: egyesület (párt és szakszervezet nem) és alapítvány, Pályázhat: szövetség, alapítvány és egyesület (szövetség nélkül).
5 5 Az Alap szervezete: Irányító, koordináló, döntéshozó: Tanács 9 fő /3 fő civil + 3 fő OGy által delegált + 3 fő társadalmi részvételről szóló törvény szerint/. Pályázatok előkészítése, elbírálása: Kollégium 9 fő /3 fő civil + 3 fő szakpolitikai feladatokat ellátó miniszter delegál + 3 fő miniszter delegál/ Rendkívül fontos aktus a civil szervezetek bírósági nyilvántartása, amelyről évi CLXXXI. törvény rendelkezik. A szervezeteket változatlanul a szervezet székhelye szerinti törvényszék veszi nyilvántartásba, vezeti a nyilvántartást és folytatja le a kapcsolódó polgári nemperes eljárásokat (pl. változásbejegyzés, törlés) június 30. napjától a bíróság a nemperes eljárásokban informatikai rendszer használatával jár el. Nyilvántartásba vételi eljárás során a kérelemhez csatolandó iratok között szerepelnie kell a szervezet céljának, típusának és a szervezet célja szerinti besorolásának a jogszabályban meghatározott módon. Mellékelni kell a létesítő okiratot és a székhelyhasználat jogcímét igazoló okirat másolatát is. A gazdasági társaságokhoz hasonlóan szigorú szabályok vonatkoznak a névválasztásra! A Bíróság 30 napon belül megvizsgálja a kérelmet atekintetben, hogy nincs-e helye áttételnek, hivatalból történő elutasításnak (nincs joghatósága, hiánypótlást nem teljesítették), vagy hiánypótlásnak. A hiánypótlásra legfeljebb 45 nap határidő biztosítható (kérelemre meghosszabbítható), valamint megvizsgálja a névkizárólagosság, névvalódiság és névszabatosság kritériumai alapján is a kérelmet. Érdemi vizsgálat esetén a szervezetet legkésőbb a kérelem benyújtását követő 60 napon belül nyilvántartásba kell venni! Ha a bíró elmulasztja a határidőt, a bíróság elnöke felhívja, hogy soron kívül nyolc napon belül határozzon a kérelem felől. Ezt követően a bírónak be kell számolnia a bíróság elnökének arról, hogy mi volt az indoka annak, hogy döntési kötelezettségének határidőn belül nem tett eleget /megszűnt az automatikus nyilvántartásba vétel a bíróság 60 napot meghaladó hallgatása esetén/. A változásokat változásbejegyzési kérelemmel kell bejelenteni a bíróságnak legkésőbb 60 napon belül, elmulasztása esetén törvényességi felügyeleti ellenőrzést kezdeményezhet az ügyész, ha van ellenőrzési joga. A nyilvántartásból való törléshez csatolni kell a kérelemhez azon nyilatkozatokat, amelynek alapján megállapítható, hogy a szervezet nyilvántartásból való törlésének törvényi feltételei bekövetkeztek. Végelszámolás lefolytatása esetén csatolni kell a végelszámolás eredményes befejezését igazoló okiratot. Törlésnek van helye végelszámolást követően, illetve hivatalból felszámolás, jogerős ítélet alapján.
6 6 A szervezet közhasznúvá minősítéséről a bíróság polgári nemperes eljárásban dönt 30 napon belül. A civil törvényben foglalt követelmények teljesítését a letétbe helyezett beszámolókból kell megállapítani, és a létesítő okiratnak tartalmaznia kell a civil törvényben előírt rendelkezéseket. A cégbíróság és egyéb, nyilvántartásba vételre jogosult szervezet a közhasznúvá minősítés tárgyában a bírósági eljárásra irányadó szabályok szerint jár el, a fellebbezésről a felterjesztéstől számított hatvan napon belül dönt a másodfokú bíróság. A törvény elektronikus eljárást vezet be június 30. napjától, a cégeljáráshoz hasonlóan, amely szerint: o a beadványokat elektronikus úton történő eljárás esetén kizárólag űrlapon lehet benyújtani, o minősített elektronikus aláírással kell ellátni a beadványokat, vagy a Ket. szerinti biztonságos kézbesítési szolgáltatás igénybevételével kell benyújtani. Mellékletek jogszabályban meghatározott módon (elektronikusan) csatolhatóak, o kizárólag elektronikus úton terjesztheti be beadványait az alapítvány, egyesület, közalapítvány, MRP és sportszervezet kivételével a többi szervezet, illetve a jogi képviselővel eljáró szervezet, o egyszerűsített nyilvántartásba vételi eljárásnál is csak elektronikusan járhatnak el, o csak elektronikus úton kérelmezhető a közhasznú szervezetté nyilvánítás, o amennyiben papír alapon nyújtja be az arra jogosult szervezet beadványát, a bíróság öt munkanapon belül köteles azt elektronikus úton átalakítani. Új eljárás június 30. napjától az egyszerűsített nyilvántartásba vételi eljárás, amelyet o mintaokirat alapján készült létesítő okirattal kérheti az egyesület és az alapítvány, o a kérelem beérkezését követő 15 napon belül határoz felőle a bíróság, o kizárólag a mintaokirat szerint csatolandó mellékleteket lehet benyújtani. Az egyesületek nyilvántartásának szabályainak vannak sajátosságai, amelyek a következők: A nyilvántartási kérelemhez csatolni kell: o az egyesület alakuló ülésének jegyzőkönyvét, o alakuló ülés jelenléti ívét, o az ügyintéző és képviseleti szerv tagjai nyilatkozatát, o felügyelő szerv esetén a tagok nyilatkozatát. A bíróság megvizsgálja a kérelem benyújtását követően, hogy az alapítók száma megfelel-e a törvényben foglalt rendelkezéseknek, az ügyintéző és képviseleti szerv tagjainak csatolt nyilatkozata megfelel-e a törvényben előírt feltételeknek, az egyesület alapszabályban megállapított céljai nem ellentétesek-e a törvényi rendelkezésekkel és azt, hogy az alapszabály rendelkezései biztosítják-e az egyesület törvényben meghatározott keretek közötti működését június 30. napjától a nyilvántartás az egyesület, párt, sportegyesület, alapcélként vallási tevékenységet végző egyesület, szakszervezet, szövetség, polgárőr szervezet, egyéb, törvényben meghatározott egyesületi formákat tartalmazza.
7 7 A szövetség nyilvántartásba vétele iránti kérelemnek tartalmaznia kell a szövetséget létrehozó egyesületek nevét, székhelyét és nyilvántartási számát is. Egyebekben a nyilvántartásba vételre az egyesületre vonatkozó szabályok alkalmazandóak. Ha egyesület csatlakozik a szövetséghez, az egyesületek szövetsége kezdeményez változásbejegyzési eljárást, és a bíróság jegyzi be az új tag nevét és adatait. Egyéb szervezetek (párt, egyéb, e törvény hatálya alá tartozó szervezet) esetében a törvény rendelkezéseit akkor kell alkalmazni, ha a szervezetre irányadó törvény eltérően nem rendelkezik. Ha az illetékes miniszter arról értesíti a bíróságot, hogy az Országgyűlés az egyesületet egyházként ismerte el, a bíróság az egyesületet a bírósági nyilvántartásból törli. A nyilvánosság követelményét az informatikai rendszer is biztosítani fogja június 30. napjától hatályos rendelkezések szerint a civil és egyéb cégnek nem minősülő szervezetek nyilvántartása az e törvény szerint nyilvántartásba vett szervezetek törvényszéki nyilvántartása. Az országos névjegyzék a törvényszéki nyilvántartások adatainak országosan egységes, az interneten, azonosítás nélkül elérhető gyűjteménye, amely közhiteles, nyilvántartás adatai nyilvánosak, azok az országos névjegyzék útján az interneten azonosítás nélkül megtekinthetőek. Az alapítvány és az egyesület bírósághoz benyújtott iratai nyilvánosak, ideértve a még el nem bírált kérelmet és mellékleteit is, azokat bárki megtekintheti, azokról feljegyzést készíthet. Kivételt képez az egyesület tagjainak nyilvántartása és a szerv ülésének jelenléti íve. A nyilvános adatok a nyilvántartást vezető bíróságnál tekinthetőek meg. A szervezet - a cégeljáráshoz hasonlóan - a nyilvántartás rá vonatkozó részéről: másolatot kérhet (valamennyi fennálló és törölt adat), kivonatot (nyilvántartás fennálló adatai) és bizonyítványt (nyilvántartás egyes fennálló vagy törölt adatainak hiteles tanúsítása, illetve annak igazolása, hogy valamely meghatározott bejegyzés nem szerepel(t) a nyilvántartásban) igényelhet. A civil és egyéb cégnek nem minősülő szervezetek nyilvántartásának tartalma június 30. napjától több elemmel is bővül. Tartalmazza például: közhasznú jogállás megszerzését, módosítását, törlését, a szervezet típusát, csődeljárás, felszámolási és végelszámolási eljárás kezdetét és befejezését, a szervezet megszűntnek nyilvánítását, továbbá, ha a szervezet megszűntnek nyilvánítására büntetőügyben eljáró bíróság döntése alapján került sor, a bíróság megnevezését, valamint a határozat számát és jogerőre emelkedésének időpontját, a megszüntetési eljárás kezdő időpontját és befejezését, a nyilvántartási szám jogszabályban meghatározott módon a nyilvántartást vezető törvényszék kétjegyű kódját, a szervezettípus kétjegyű kódját és a szervezet egyedi ötjegyű azonosítóját tartalmazza, adószámot, adószám felfüggesztését, törlését, illetve a felfüggesztés megszüntetését. Migrálás során kell biztosítani azt, hogy a nyilvántartásba vett szervezetek az e törvény szerinti nyilvántartási számot kapjanak. A szervezetet az új nyilvántartási számról nem kell értesíteni. Az emberek önkéntes összefogása nélkülözhetetlen Magyarország fejlődéséhez, a fenti új jogszabályok alapvető törekvése, hogy elismerje a civil szervezetek társadalmilag hasznos és közösségteremtő tevékenységét. A száraz törvényi tények ismertetését idézettel kezdtem ezért - ezzel is megköszönve Önöknek áldozatos munkájukat azzal is fejezném be. Mahatma Gandhi mondta: Sosem tudhatod, milyen eredményei lesznek a cselekedeteidnek, de ha nem cselekszel, eredményük sem lesz. Köszönöm a figyelmet!
2011. évi CLXXV. törvény Hatályos:
2011. évi CLXXV. törvény Hatályos: 2011.12.22-2011. évi CLXXV. törvény az egyesülési jogról, a közhasznú jogállásról, valamint a civil szervezetek működéséről és támogatásáról 1 Az Országgyűlés elismerve,
2011. évi CLXXV. törvény az egyesülési jogról, a közhasznú jogállásról, valamint a civil szervezetek működéséről és támogatásáról*
M A G Y A R K Ö Z L Ö N Y 2011. évi 1 2011. évi CLXXV. törvény az egyesülési jogról, a közhasznú jogállásról, valamint a civil szervezetek működéséről és támogatásáról* Az Országgyűlés elismerve, hogy

References: bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság